આ મહિલાના એક સંબંધીએ માહિતી આપતાં કહ્યું હતું કે ‘નવાઈની વાત એ છે કે અમે જ્યારે પોલીસ-સ્ટેશનમાં ફરિયાદ કરવા ગયા ત્યારે પોલીસે પહેલાં તો ફરિયાદ લેવા માટે ઠાગાઠૈયા કર્યા હતા. ત્યાર પછી કહ્યું હતું કે આ વિસ્તારમાં આવા કામ કરતી બે-ત્રણ ગૅન્ગ છે, અમને કેવી રીતે ખબર પડે કે કઈ ગૅન્ગ તમારું લૅપટૉપ લઈ ગઈ. આવી વાહિયાત વાતો કર્યા પછી જ્યારે જેસલ તરફથી ઘ્ઘ્વ્સ્ કૅમેરાનાં ફુટેજ પોલીસને આપવામાં આવ્યાં ત્યારે પોલીસની બોલતી બંધ થઈ ગઈ હતી. એ પછી પોલીસે કહ્યું હતું કે અમે ફુટેજ પરથી વહેલી તકે ગૅન્ગને પકડી લઈશું. છતાં આજદિન સુધી પોલીસ લૅપટૉપ ચોરી કરતી ગૅન્ગને પકડી શકી નથી.’ આ બાબતમાં માટુંગા પોલીસ-સ્ટેશનના એક અધિકારીએ કહ્યું હતું કે ‘અમારી તપાસ ચાલુ છે. આ સિવાય હમણાં અમે કંઈ જાહેર કરવા માગતા નથી. ગૅન્ગ પકડાશે એટલે મીડિયાને જાણ કરવામાં આવશે.’